|  |
| --- |
| **ליקוטי מוהר''ן**  חיבורו הגדול, הקדוש והנורא, של רבינו רבי נחמן מברסלב. מכיל מאות 'תורות' - מאמרי קודש שנאמרו על ידי רבינו בשבתות, בחגים ובמועדים שונים. חלקם נכתב על ידי רבינו עצמו, וחלקם הגדול על ידי סופרו ותלמידו הנאמן רבי נתן.  רבי נתן כותב בשם רבינו, שהתבטא על מעלת ספרו הקדוש ליקוטי מוהר"ן:  "אמר: שיכולין להיות נעשה בעל תשובה גמור על ידי לימוד הספר שלו. ואמר: שמי שיישב ויעסוק בספריו רק בלי קינטור וניצחון, ויסתכל בו באמת, אז בוודאי יהיו נבקעין אצלו כל גידי קשיות לבבו" (חיי מוהר"ן שמו)  "נשמע מפיו הקדוש שאמר, שהספר הקדוש שלו ליקוטי מוהר"ן שיצא בעולם, הוא אתחלתא דגאולה. ואמר: מאחר שיצא בעולם אני חפץ מאד שילמדו אותו, כי צריכים ללמוד אותו הרבה עד שיהיה שגור בעל פה. כי הוא מלא מוסר והתעוררות גדול מאוד להשם יתברך אשר אין ערוך אליו" (חיי מוהר"ן שמט)  הספר נדפס עוד בחיי רבינו, בשנת תקס"ח. אחרי הסתלקות רבינו, הדפיסו רבי נתן שוב, בתוספת 'ליקוטי מוהר"ן תנינא' – חלק שני |
| **ליוטי מוהר''ן עם מפרשים**  מהדורה מיוחדת בה נוסף ל'ליקוטי מוהר"ן' ליקוט נרחב של מפרשים על הספר: פרפראות לחכמה, באבי הנחל, ביאור הליקוטים, ומי הנחל |
| **קיצור ליקוטי מוהר''ן**  פסקאות מקוצרות מתורותיו של רבינו רבי נחמן, הספר נערך בפקודתו על ידי תלמידו רבי נתן. על הספר כותב רבי ישראל קרדונר באחד ממכתביו:  "והספר הזה היה יקר מאוד בעיני מורנו הרב הצדיק ר' נתן זצ"ל ופקד וציווה לכל אנשיו לעסוק וללמוד בו בכל יום" |
| **סיפורי מעשיות**  שלוש עשרה מעשיות, בתוספת סיפורים קצרים, שסיפר רבי נחמן בארבע שנות חייו האחרונות. נרשמו על ידי תלמידו רבי נתן בשפת האידיש כפי שסופרו על ידי רבינו ואף תורגמו על ידו ללשון הקודש  בהקדמת הספר, כותב רבי נתן כי רבינו התבטא "אתחיל לספר מעשיות" "וכוונת דבריו" מבאר מוהרנ"ת, "היה כמו שאומר: מאחר שאינו מועיל לכם לשוב אל השם יתברך על ידי התורות והשיחות הקדושות וכיוצא בזה, מה שעסק ביגיעות גדולות כל ימיו להשיבנו אל השם יתברך באמת לאמיתו, ומאחר שאינו מועיל כל אלה, על כן הוא מתחיל לעסוק בסיפורי מעשיות".  ביו השאר, גילה רבינו כי קריאת מעשיות אלו היא סגולה לפקידת עקרות ולפרי בטן.  במהדורה עם הרמזים מכילה גם את החיבור 'רמזי המעשיות' של הרב מטשעהרין תלמיד רבי נתן |
| **ספר המידות**  מכיל פסקאות קצרות ותמציתיות במעלת המידות הטובות ובחובת ההתרחקות ממידות רעות, הספר נכתב על ידי רבינו עוד בילדותו, רובו נלקט ממאמרי חז"ל וחלקו הינו השגות של רבינו עצמו  רבינו התבטא עליו "הספר הזה - עשה אותי יהודי"  במקור נקרא "ספר האלף בית" משום שסודר לפני האותיות והערכים מאלף ועד תיו |
| **חיי מוהר''ן**  בחיבור זה, העלה רבי נתן על הכתב מאמרים ודיבורים ששמע מפי רבינו, בהם מתגלה טפח מגדולתו העצומה של רבינו. מחולק לפי נושאים: שיחות השייכות לתורות, מאמרים בעבודת ה', בגדולת רבינו, במעלת תורתו ובמעלת אנשיו ומקורביו.  רבי נתן אמר, שנתן לספר את שמו 'חיי מוהר"ן' משום שרבינו חי בכל פעם חיים חדשים לגמרי ומעולם לא עמד על מדרגה אחת, אלא הוסיף ועלה בכל רגע ורגע למדריגות רוחניות חדשות ונפלאות (רבי ישראל קרדונר, הקדמת הספר אמונת עתיך)  הספר נדפס לראשונה בשנת תרל"ד על ידי רבי נחמן מטשעהרין תלמיד רבי נתן, שאף הוסיף בו עשרות שיחות ומאמרים |
| **שיחות הר''ן**  "בתחילה סבור הייתי שרק את תורותיו של רבינו צריך לכתוב", סיפר רבי נתן, "אולם לימים הבנתי שכל שיחה שלו, צריך להעלות על הכתב"  הספר 'שיחות הר"ן' מכיל שיחות שנאמרו על ידי רבינו בנסיעות ובדרכים, ובהזדמנויות שונות, לאו דווקא בשולחן השבת או בציבור חסידים. שיחות לדרך, שיחות לחיים.  נדפס לראשונה בשנת תקע"ו על ידי רבי נתן |
| **השתפכות הנפש**  לקט שיחות ודיבורים נפלאים במעלת ההתבודדות והשיחה של היהודי בינו לבין קונו - העצה העיקרית והמרכזית של רבינו הקדוש רבי נחמן, שהתבטא: "מקטן ועד גדול, אי אפשר להיות יהודי כשר, כי אם על ידי התבודדות"  נלקט מכל ספרי רבינו ורבי נתן, על ידי רבי אלטר מטפליק, והובא לדפוס לראשונה בשנת תרס"ה על ידי רבי ישראל קרדונר |
| **לקוטי עצות** |
| **ליקוטי עצות' 'עצות המבוארות' ו'מכתבי רבי שמשון בארסקי'.**  במהדורה ייחודית זו, נוסף על ה'ליקוטי עצות', החיבור 'עצות המבוארות' של רבי שמשון בארסקי נכד רבינו, כשהם משולבים יחד בעימוד מקורי המקל על הלומד. בתוספת מכתבי רבי שמשון בענייני עבודת השם, שבחלקם הגדול רואים כאן אור לראשונה |
| **עצות המבוארות**  חובר על ידי רבי שמשון בארסקי נכד רבינו, במקור באידיש, השפה המדוברת באותן שנים.  הספר הוא ביאור לספר 'ליקוטי עצות' של רבי נתן, נכתב בסגנון פשוט וקולח המתאים לכל שכבות הציבור.  תורגם מאידיש |
| **שבחי הר''ן** |
| **חומש עם ליקוטי הלכות**  סט חמישה חומשי תורה באותיות מאירות עיניים, כולל בתוכו תרגום אונקלוס ופירוש רש"י, בתוספת ליקוט נפלא ממשנתו של רבינו נחמן מברסלב זיע"א על הפרשה,  מספר ליקוטי הלכות לרבי נתן מברסלב זצ"ל. ומשאר ספרי רבינו הקדוש  ערוך ומסודר על הדף, בצורה נוחה וקלה ללמידה |
| **ליקוטי הלכות**  חיבורו הגדול והמופלא של רבי נתן, תלמידו המובהק של רבינו נחמן מברסלב זיע"א, מכיל דרושים נפלאים בעבודת השם, מסודר על ארבעת חלקי שולחן-ערוך, מחולק לשמונה כרכים.  בכתיבת הספר החל רבי נתן עוד בחיי רבינו ובפקודתו, ורובו נכתב לאחר הסתלקות רבינו.  רבי נתן התבטא: "העולם אומרים על ספר השל"ה (שני לוחות הברית) הקדוש, שהוא השער לגן עדן, ואני אומר על ספרי ליקוטי הלכות – שהוא הגן עדן של השם יתברך בעצמו!"  החלק הראשון ראה אור בחיי רבי נתן, בהדפסתו עסק תלמידו רבי נחמן מטולטשין. ורוב החלקים הודפסו על ידו לאחר הסתלקות רבי נתן. הוצאה מיוחדת מאירת עיניים |
| **אוצר היראה**  נקרא במקור: ליקוטי עצות חדש  תוכן הספר: ליקוט וקיצור מספרי 'ליקוטי הלכות' לרבי נתן זצ"ל, להוציא מהם את כל העצות המתבארים בדרושיו הארוכים לעובדה ולמעשה.  הספר מחולק לארבעה חלקים: אמת וצדק. כנסת קהל צבאות. תשובת השנה. עצת שלום.  חובר על ידי רבי נחמן מטשעהרין תלמיד רבי נתן. |
| **ימי מוהרנ''ת**  יומנו הנפלא של התלמיד המובהק והנאמן רבי נתן. בו גולל את קורות חייו מהתקרבותו לרבינו ועד לאחר נסיעתו לארץ ישראל. הרדיפות, הביזיונות, הקשיים והמניעות, לצד העשייה הבלתי פוסקת להנחלת מורשתו של רבי נחמן לדורות עולם.  החלק הראשון של הספר יצא לאור לראשונה על ידי רבי נחמן מטשעהרין תלמיד רבי נתן, בשנת תרל"ו.  חלק שני ראה אור לראשונה בשנת תרס"ד על ידי רבי ישראל קרדונר |
| **עלים לתרופה**  מאות מכתביו של רבי נתן, ששלח לבניו ולתלמידיו עד סמוך לפטירתו.  מכתבים אלו הם אוצר בלום של יראת שמים, התחזקות, שיחות קודש, עצות מאירות חיים, ורוויים בדביקות עזה ברבינו.  בספר הודפסו גם מכתבי קדשו של רבינו עצמו, וכן של רבי נפתלי ידידו של רבי נתן ותלמיד רבינו  הספר נדפס לראשונה על ידי רבי נחמן מטשעהרין, לימים נדפס שוב בתוספת מכתבים רבים שהשתמרו על ידי רבי נחמן מטולטשין.  מאוחר יותר, יצא לאור הספר עלים לתרופה במהדורה מורחבת עם מכתבים חדשים, שחלקם הועתק על ידי רבי ישראל דוב אודסר ורבי שמואל הורביץ |
| **כוכבי אור**  ספרו של רבי אברהם חזן, בנו של רבי נחמן מטולטשין תלמיד רבי נתן. מכיל ארבעה חלקים: 'אנשי מוהר"ן' –סיפורים על רבינו ותלמידיו, 'אמת ואמונה' – שיחות במעלת האמונה, 'חכמה ובינה' רמזים וסודות בגדולת רבינו, 'ששון ושמחה' – שיחות ותפילות על מעלת השמחה.בסופו מצורף הספר 'אבניה ברזל' – שיחות מרבינו ורבי נתן שנכתבו על ידי רבי שמואל הורביץ. |
| **כתבי רבי נחמן**  תורותיו של רבי נחמן עם תפילותיו של רבי נתן, עליהם אמר רבינו: "תפילות הנעשות מהתורות - מעלות שעשועים למעלה שמעולם לא עלו!"  בהוצאה מהודרת ומפוארת |
| **נחת השולחן**  ספרו של רבי נחמן מטשעהרין תלמיד רבי נתן. מיוסד כולו על התורה הראשונה בספר 'ליקוטי מוהר"ן', ובו מראה המחבר כיצד השולחן ערוך כולו מושתת על יסודות רבינו בתורה זו.  בסופו הספר 'מכניע זדים' שחובר אף הוא על ידי הרב מטשעהרין, בו הוא מזהיר עד כמה יש להתרחק מדרכי החקירות והפילוסופיה. מיוסד על ספרי רבינו. |
| **זמרת הארץ =ארץ ישראל**  חובר על ידי רבי נחמן מטשעהרין תלמיד רבי נתן, לאחר שובו ממסעו לארץ שראל. בספר זה הוא מראה כיצד כל תורותיו של רבינו קשורים לארץ ישראל. אליו נוסף הספר 'ארץ ישראל' – ליקוט נרחב מספרי רבינו במעלת וקדושת ארץ ישראל. |
| **יקרא דשבתא**  חובר על ידי רבי נחמן מטשעהרין תלמיד רבי נתן.  תוכן הספר: גילוי הקשר בין מאמרי רבינו הקדוש ב'ליקוטי מוהר"ן', 'סיפורי מעשיות' ו'שיחות הר"ן", ליקרת קדושת שבת.  בהקדמתו מציין המחבר: "שמעתי בשם גדולי הצדיקים קדמונים דמדינת קיר"ה ופולין גדול, שהיו מפליגין מאוד מאוד בקדושת תורתו ומאמריו הקדושים של רבינו זצ"ל ואמרו עליהם בפירוש שהם בבחינת קדושת שבת. אי לזאת שמתי אל לבי לרשום לי לזכרון בקצרה ובדרך ראשי פרקים איך שרוב המאמרים הקדושים ממאמריו זצ"ל וכמעט כולם - יש להם שייכות גדולה לקדושת שבת וכולם כלולים בקדושת שבת" |
| **פרפראות על הש''ס**  חובר על ידי רבי נחמן מטשעהרין תלמיד רבי נתן, מכיל חידושים עמוקים ונפלאים המקשרים את דברי הגמרא ליסודות המובאים בתורותיו של רבינו שבספר 'ליקוטי מוהר"ן  אליו נוסף הספר 'טובות זיכרונות' מנכד המחבר, רבי אברהם שטרנהארץ - כוכב לב, המכיל סיפורים מתולדות חיו של סבו רבי נתן |
| **ליקוטי אבן**  ארבעה ספרים בכרך אחד:  **ליקוטי אבן** - חיבורו של רבי אפרים בן רבי נפתלי, תלמיד רבי נתן. מיוסד על תורות רבינו ועל חלק 'אורח חיים' בשולחן ערוך.  **תפילות הבוקר** - תפילות שנכתבו על ידי רבי אפרים  **אמונת עתיך** - ספרו של רבי אלטר מטפליק במעלת ניצול הזמן לעבודת ה'  **עצות ישרות** - הוספות לספר ליקוטי עצות, נלקט על ידי ר' מרדכי מנחם קיצקאווסקי |
| **מכתבי רבי נתן בר' יהודה**  מכתבי רבי נתן ב"ר יהוד ספר המכיל קרוב למאתיים מכתבים שכתב רבי נתן ב"ר יהודה מטבריה, מתלמידיו המובהקים של רבי נתן, לידידיו בארץ ובחו"ל. גדוש בשיחות ודיבורים נלהבים בגדולת רבינו ותלמידו רבי נתן, מעלת לימוד ספריהם, והתחזקות בעבודת השם. |
| **שיחות והתעוררות**  שיחות והתעוררות מכיל את השיחות והסיפורים ודברי ההתעוררות השייכים לכל מאמר ומאמר שבספר ליקוטי מוהר"ן, המובאים בספרים 'חיי ושיחות מוהר"ן' 'ימי מוהרנ"ת' 'עלים לתרופה'. נסדר ונלקט על ידי רבי שמואל הורביץ. |
| **נחל נובע**  פרקים בתולדות חייו של רבינו, בצירוף שיחות וסיפורים שסופרו על ידי רבינו ותלמידיו. יצא לאור בשנת תשכ"א על ידי שריד השואה ר' יצחק אייזיק זילברמן, תלמידו של רבי ישראל דוב אודסר |
| **אב'י הנחל**  מכתביו הנפלאים של רבי ישראל דוב אודסר, בעיקר אלו שנשלחו לזלמן שזר.  המכתבים מכילים דיבורים קדושים, מחזקים ומעודדים, מספרי רבינו ורבי נתן, לאמץ ברכיים כושלות ולחזק ידיים רפות. להחדיר בלב הקורא אמונה בה' יתברך ובצדיק האמת |
| **ישראל סבא**  שיחותיו היוקדות והנלהבות של רבי ישראל דוב אודסר, מתקופת חייו האחרונה.  נערך על פי קלטות בהן הוקלטו דיבוריו על ידי מקורביו.  השיחות מלאות בהתחזקות, יראת שמים, אהבת ה' יתברך, אהבת הצדיק ואהבת ישראל. ודיבורים במעלת ההתקרבות לרבינו רבי נחמן, לימוד ספריו והפצתם בקרב עם ישראל. |
| **לקוטי אמונה**  ליקוטי אמונה ליקוטי נרחב של שיחות, מאמרים ותפילות, במעלת האמונה הקדושה, מתוך ספרי רבינו, תלמידו רבי נתן ותלמידיו אחריו. נלקט על ידי ר' יצחק אייזיק זילברמן תלמידו של רבי ישראל דוב אודסר |
| **מעין המתגבר**  חידושים עמוקים ונפלאים על הספר הקדוש 'ליקוטי מוהר"ן', שהועלו על הכתב בידי רבי עמרם יוסף הורביץ, נכדו של רבי ישראל דוב אודסר. |
| **לראות באב'י הנחל**  שיחות וסיפורים על רבי ישראל דוב אודסר, ודיבורים בנושאי עבודת השם שנשמעו מפיו, ונרשמו על ידי אחד ממקורביו בתקופת חייו האחרונה |
| **שיר השירים +תיקון הכללי**  'שיר השירים' לשלמה המלך, שאמירתו מסוגלת לישועות, ותיקון הכללי שגילה רבינו נחמן מברסלב, במהדורה מיוחדת עם ליקוטי הלכות על הדף |
| **תהילים**  "מי שרוצה לזכות לתשובה - יהיה רגיל באמירת תהלים, כי אמירת תהלים מסוגל לתשובה" מגלה רבינו הקדוש רבי נחמן (ליקוטי מוהר"ן עג) מהדורה מיוחדת, באותיות גדולות ומאירות עיניים, עם ליקוטי הלכות מרבי נתן, על הדף, לפי סדר המזמורים |
| **עצות ותפילות**  ספרו של רבי נתן מברסלב 'ליקוטי עצות' משולב עם תפילותיו מהספר הקדוש ליקוטי תפילות |
| **כל בו לישועות**  כשמו כן הוא. מכיל: תיקון הכללי, תיקון חצות, מנחה וערבית, שיר השירים, אמירות לישועות, אור סגולות, תפילות לקברי צדיקים, ועוד  בהוצאה מהודרת ומפוארת בכריכת עור אמיתי משובח |
| **שמות הצדיקים**  שנלקט על ידי רבי נתן, שאמירתו מסוגלת לשנות את הטבע ולהמשיך ניסים, כדברי רבינו הקדוש |
| **תיקון הכללי**  עשרת המזמורים שגילה רבינו הקדוש רבי נחמן לתיקון הברית. במהדורת הקרן מופיע כל פסוק בפני עצמו בגודל מאיר עיניים, לפי הוראתו ורצונו של רבי ישראל דוב אודסר זצ"ל. קיים בשלושה גדלים, לפי בחירה |
| **תפילות לזמני השנה** |
| **ראש השנה שלי**  מכיל ליקוט מספרי רבינו, על מעלת קדושת הראש השנה, והנסיעה לראש השנה לצדיק האמת.  כך כותב רבי נתן בשם רבינו נחמן מברסלב:  "אמר: הראש השנה שלי עולה על הכל. והיה פלא אצלי מאחר שהמקורבים שלי מאמינים לי, ולמה לא יזהרו כל האנשים המקורבים אלי שיהיו כולם על ראש השנה, איש לא יעדר. כי כל ענין שלי הוא רק ראש השנה. והזהיר לעשות כרוז שכל מי שסר אל משמעתו ומקורב אליו - יהיה על ראש השנה אצלו, לא יחסר איש. ומי שזוכה להיות על ראש השנה - ראוי לו לשמוח מאוד מאוד!" (חיי מוהר"ן תג) |
| **ירח האיתנים**  חובר על ידי רבי נחמן מטשעהרין תלמיד רבי נתן. בספר הוא מראה כיצד בכל תורותיו של רבינו כלול ענין ראש השנה, יום הכיפורים, סוכות ושמיני עצרת. השם 'ירח האיתנים' הוא כינוי לחודש תשרי בגמרא, על שם שהוא 'איתן במצוות'.  הספר נדפס על ידי נכד המחבר רבי אברהם שטרנהארץ כוכב-לב זצ"ל. |
| **עיצומו של יום**  מכיל ליקוט מכל ספרי רבינו ורבי נתן על מעלת וקדושת יום הכיפורים, שכדברי הגמרא "עיצומו של יום מכפר" "כי ביום הזה יכפר עליכם מכל חטאתיכם" |
| **כי נער ישראל**  ליקוט מכל ספרי רבינו ורבי נתן, על חינוך הנערים, כולל תפילות לזכות לבנים ובנות יראי השם.  על שם הפסוק "כי נער ישראל ואוהבהו וממצרים קראתי לבני" (הושע יא, א) |
| **תודה והודאה**  מכיל ליקוט מכל ספרי רבינו ורבי נתן, על מעלת התודה וההודאה להשם יתברך שבכוחם להוציא את האדם מצרה לרווחה.  מיוסד בעיקר על התורה 'ימי חנוכה הם ימי הודאה' המובאת בליקוטי מוהר"ן חלק שני. |
| **התחלת ההתחלות**  "ועכשיו - כל ההתחלות מפורים" גילה רבינו הקדוש רבי נחמן (ליקוטי מוהר"ן עד).  הספר מכיל ליקוט מכל ספרי רבינו ורבי נתן, על מעלת וקדושת יום הפורים, שהוא ההתחלה של כל ההתחלות.  כולל מגילת אסתר, במהדורה מאירת עיניים. |
| **התגלות הדעת**  מכיל ליקוט מכל ספרי רבינו נחמן ותלמידו רבי נתן, על מעלת וקדושת חג הפסח, שבו מתגלה אורו של הרועה הנאמן, משה רבינו, החוזר ומתגלה בכל דור.  כולל הגדה של פסח מאירת עיניים |
| **מט' שערים**  ליקוט מספרי רבינו על קדושת ימי ספירת העומר שבין פסח לחג השבועות, ועניינים הקשורים לימים אלו |
| **סוד הרשב''י**  ליקוט מספרי רבינו ורבי נתן, במעלת התנא האלוקי רבי שמעון בר יוחאי ובמעלת יום ההילולא שלו בל"ג בעומר |
| **שער החמישים**  ליקוט מכל ספרי רבינו ורבי נתן על קדושת חג השבועות שהוא כידוע 'שער החמישים' של הקדושה, כולל 'תיקון ליל שבועות' המקובל מהאר"י ז"ל ומהשל"ה הקדוש |
| **מאפר לפאר**  ליקוט מספרי רבינו ורבי נתן על ימי בין המצרים, בהם אנו מביעים געגועינו ותשוקתנו לגאולה ולבניין בית המקדש, על שם הפסוק: "לשום לאבלי ציון, לתת להם פאר תחת אפר" (ישעיה) |
| **שבחי הבעל שם טוב** |
| **רבינו הקדוש**  כל קורות חייו הקדושים של רבינו רבי נחמן מברסלב, הנפרשים על פני קרוב לארבעים שנות חיים, ערוכים בארבעה כרכים מושקעים - סדרה מלוקטת מספרי רבינו ותלמידיו בתוספת מסורות בעל פה שעברו מדור לדור בין זקני החסידים |